
סדר-היום:		תקנות העובדים הסוציאליים (כללים בדבר רישום בפנקס העובדים
			הסוציאליים), התשס"ג-2002.






נכחו:



	חברי הוועדה:	דוד טל - היו"ר




	מוזמנים:	מיכל ברגר - עו"ד, משרד העבודה והרווחה








מנהלת הוועדה:		שירלי אברמי
יועצת משפטית: 	ג'ודי וסרמן
קצרנית:		חפציבה צנעני


תקנות העובדים הסוציאליים (כללים בדבר רישום בפנקס העובדים הסוציאליים), התשס"ג-2002



היו"ר דוד טל:

	אני פותח את הישיבה. על סדר-היום: תקנות העובדים הסוציאליים (כללים בדבר רישום בפנקס העובדים הסוציאליים), התשס"ג-2002. מדובר בסעיף 7(ב). מיכל ברגר, שנוכחת כאן, מייצגת את משרד העבודה והרווחה, אין פה נציגים ממשרד האוצר או מאיגוד העובדים הסוציאליים. 

מיכל ברגר:

	שר האוצר נתן אישור, כך שבכל מקרה זה הוסכם על שר האוצר.

ג'ודי וסרמן:

	לעניין האגרות.

מיכל ברגר:

	מדובר בתקנות שקובעות כללים בדבר רישום בפנקס העובדים הסוציאליים, שבתוכן נקבעו שתי אגרות: אחת - לרישום בפנקס, ושניה - לעיון. התקנות אושרו והאגרות אושרו, אבל אנו חשבנו שיהיה נכון לפטור מאגרה בעד עיון בפנקס העובדים הסוציאליים את מי שהוא לקוח. בעצם, מי שפונה ללשכה לשירותים חברתיים ורוצה לברר שבאמת מי שמטפל בו הוא עובד סוציאלי פונה לפנקס, והוא פטור  מאגרה.
 
היו"ר דוד טל:

	האם זה כל הסיפור?

מיכל ברגר:

	זה כל הסיפור.

היו"ר דוד טל:

	אני מעמיד את התקנות להצבעה.

תקנות העובדים הסוציאליים (כללים בדבר רישום בפנקס העובדים הסוציאליים),
התשס"ג-2002, התקבלו.

	
היו"ר דוד טל:

	אשר על כן, אנו מאשרים זאת ברוב קולות פה אחד.

	תודה רבה.

	הישיבה נעולה.

	הישיבה ננעלה בשעה 12:07.





